У Вікіпедыі ёсць артыкулы пра іншых асоб з прозвішчам Дайманд.

**Дуглас Уорэн Дайманд** (англ.: Douglas Warren Diamond; кастрычнік 1953, ЗША) — амерыканскі эканаміст, ганаровы прафесар кафедры фінансаў імя Мертана Мілера Школы бізнесу імя Бут пры Чыкагскім універсітэце, прэзідэнт Амерыканскай фінансавай асацыяцыі ў 2003 годзе, суаўтар мадэлі Дайманда — Дзібвіга.

Член Нацыянальнай акадэміі навук ЗША (2017). Лаўрэат прэміі па эканоміцы імя Альфрэда Нобеля (2022).

Біяграфія
---------

Дуглас нарадзіўся ў кастрычніку 1953 года.

Дайманд скончыў у 1975 годзе Браўнаўскі ўніверсітэт і атрымаў ступень бакалаўра па эканоміцы, стаўшы членам ганаровага таварыства Фі Бэта Капа. Ступень магістра мастацтваў па эканоміцы атрымаў у 1976 годзе ў Ельскім універсітэце, там жа ў 1977 годзе абараніў ступень магістра філасофіі па эканоміцы. Доктарскую ступень па эканоміцы атрымаў у 1980 годзе ў Ельскім універсітэце.

У 1972—1977 гадах прымаў удзел у даследчых праектах. Выкладчыцкую дзейнасць пачаў у 1977—1978 гадах на пасадзе выкладчыка эканомікі на факультэце эканомікі ў Ельскім універсітэце. У 1979 годзе стаў выкладчыкам, у 1980—1983 гадах быў асістэнтам прафесара, у 1983—1986 гадах асацыяваным прафесарам, а ў 1986 годзе заняў пасаду поўнага прафесара фінансаў у Школе бізнесу імя Бута пры Чыкагскім універсітэце. У 1987—1988 гадах быў поўным прафесарам фінансаў у Ельскай школе арганізацыі і кіравання. У 1988—1993 гадах працягнуў выкладанне на пасадзе поўнага прафесара фінансаў у Школе бізнесу імя Бут пры Чыкагскім універсітэце. У 1993—2000 гадах стаў прафесарам фінансаў кафедры імя Тэадора Янтэма, а з 2000 года з’яўляецца ганаровым прафесарам фінансаў кафедры імя Мертана Мілера ў Школе бізнесу імя Бута пры Чыкагскім універсітэце.

Таксама з’яўляўся запрошаным выкладчыкам на факультэце эканомікі ў Браўнаўскім універсітэце у 1983 годзе, запрошаным прафесарам фінансаў у Ганконгскімім універсітэце навукі і тэхналогіі ў 1997 годзе, запрошаным выкладчыкам у Банку Японіі ў 1999 годзе, запрошаным прафесарам фінансавай эканомікі ў школе менеджменту MIT Sloan у 2015—2016 гадах. Быў судырэктарам Цэнтра даследаванняў па фінансах імя Фамы — Мілера пры Школе бізнесу імя Бута ў 2010—2014 гадах.

Раней з’яўляўся рэдактарам часопіса The Journal of Business у 1988—2001 гадах, памочнікам рэдактара часопіса The Journal of Finance у 1988—1996 гадах і 2000—2003 гадах, замежным рэдактарам The Review of Economic Studies у 1993—1997 гадах, памочнікам рэдактара часопіса Journal of Banking and Finance у 1995—2001 гадах, членам рэдкалегіі часопіса «Journal of Financial Intermediation» у 1989—1993 гадах. Быў членам савета дырэктараў у 1988—1990 гадах і ў 1999—2004 гадах, і прэзідэнтам у 2003 годзе Амерыканскай фінансавай асацыяцыі.

З’яўляецца навуковым супрацоўнікам Нацыянальнага бюро эканамічных даследаванняў з 1999 года, памочнікам рэдактара часопіса «Journal of Financial Services Research» з 1993 года, членам рэдкалегіі часопіса «Journal of Financial Intermediation» з 2014 года, членам савета дырэктараў Цэнтра даследаванняў цэн каштоўных папер з 1994 года, кансультантам Федэральнага рэзервовага банка Рычманда з 1990 года, кансультантам Федэральнага рэзервовага банка Чыкага з 2012 года, членам эканаметрычнага таварыства з 1990 года, членам асацыяцыі фінансавага менеджменту з 2010 года, членам таварыства развіцця эканамічнай тэорыі з 2016 года, прэзідэнтам Заходняй фінансавай асацыяцыі ў 2001—2002 гадах.

Уклад у навуку
--------------

Дуглас Дайманд вядомы як суаўтар мадэлі Дайманда — Дзібвіга.

Узнагароды
----------

За свае дасягненні ў галіне эканомікі быў ганараваны шэрагам узнагарод:

* 1984 — Стыпендыя Batterymarch,
* 1987 — чатырохгадовы грант ад Нацыянальнага навуковага фонду,
* 1989 — грант інстытута фінансаў Гранта пры Універсітэце Юты,
* 1999—2016 — гранты ад Нацыянальнага навуковага фонду,
* 2001 — прыз Брэтла ад часопіса The Journal of Finance за найлепшы артыкул па карпаратыўных фінансах,
* 2003 — прэзідэнт Амерыканскай фінансавай асацыяцыі,
* 2012 — прэмія Морган Стэнлі ад Амерыканскай фінансавай асацыяцыі за выбітныя дасягненні ў галіне фінансаў,
* 2013 — ганаровы доктар (Honoris causa) Цюрыхскага ўніверсітэта,
* 2015 — прыз Брэтла ад часопіса The Journal of Finance за найлепшы артыкул па карпаратыўных фінансах,
* 2015 — прэмія MSRI ад CME Group за інавацыйныя колькасныя прыкладанні.
* 2022 — прэмія па эканоміцы імя Альфрэда Нобеля.

Сям’я
-----

Дуглас Дайманд жанаты і мае двух дзяцей.

Зноскі
------

1. ↑
2. ↑
3. 1 2  Матэматычная генеалогія — 1997.<a href='https://wikidata.org/wiki/Track:Q829984'></a>
4. ↑   Праверана 6 красавіка 2023.
5. 1 2  Press release: The Prize in Economic Sciences 2022
6. 1 2 3 4 5 6  *Школа бизнеса им. Бута* Curriculum Vitae Douglas W. Diamond. Архівавана з першакрыніцы 5 кастрычніка 2016.

| ⛭Лаўрэаты Нобелеўскай прэміі па эканоміцы ў 2001—2025 гадах |
| --- |
| 
* Джордж Акерлоф / Майкл Спенс / Джозеф Стыгліц (2001)
* Даніэль Канеман / Вернан Сміт (2002)
* Роберт Інгл / Клайв Грэнджэр (2003)
* Фін Кідланд / Эдвард Прэскат (2004)
* Роберт Аўман / Томас Шэлінг (2005)
* Эдмунд Фелпс (2006)
* Леанід Гурвіч / Эрык Мэскін / Роджэр Маерсан (2007)
* Пол Кругман (2008)
* Олівер Уільямсан / Элінар Острам (2009)
* Пітэр Дайманд / Дэйл Мортэнсен / Крыстафер Пісарыдэс (2010)
* Томас Сарджэнт / Крыстафер Сімс (2011)
* Лойд Шэплі / Элвін Рот (2012)
* Юджын Фама / Ларс Пітэр Хансен / Роберт Шылер (2013)
* Жан Ціроль (2014)
* Энгус Дзітан (2015)
* Олівер Харт / Бенгт Хольмстрэм (2016)
* Рычард Тэйлер (2017)
* Уільям Нордхаўс / Пол Ромер (2018)
* Абхіджыт Банерджы / Эстэр Дзюфло / Майкл Крэмер (2019)
* Роберт Уілсан / Пол Мілграм (2020)
* Дэвід Кард / Джошуа Дэвід Ангрыст / Гвіда Імбенс (2021)
* Бэн Бернанке / Дуглас Дайманд / Філіп Дзібвіг (2022)

 |
| 
* Поўны пералік
* (1969—1975)
* (1976—2000)
* **(2001—2025)**

 |

|  |  |
| --- | --- |
| ⚙️   Тэматычныя сайты | Google Scholar · Матэматычная генеалогія · ORCID · Scopus · zbMATH Open |
| Слоўнікі і энцыклапедыі | Вялікая расійская (навукова-адукацыйны партал) |
| 

| Нарматыўны кантроль |
| --- |
| BIBSYS: 2061709 · CiNii: DA13104869 · GND: 128844418 · ISNI: 0000 0000 8358 4785 · LCCN: no92029040 · NTA: 190154578 · SSRN: 88150 · VIAF: 13372371 |

 |